إذا كان التشيع والشعائر طارئة علينا من الآخرين فميخالف نتعلم من الآخرين ولكن إحنا عندنا مصطلحنا الخاص ونسميه (شيّال)، ألم يكن كذلك؟ متى إحنا سمينا (الماتم) (حسينية؟ إسمه (ماتم)، وإحنا نسميه (ماتم). لما فتحوها في العراق أول شي كانوا يسمونها (مجالس التعزية) وبعدين سمّوها (حسينية)، هذا يناسبهم ولكن إحنا عندنا مصطلحنا وما نحتاج أن نتسورده، وبعدين الاصطلاح لغةً (مأتم) أصحّ من (حسينية) فالمأتم مكان للتجمع وإحنا مو بس نقرأ على الإمام الحسين عليه الصلاة والسلام وإنما أعراسنا وندواتنا كلها في وين تصير؟ في الماتم، حتى لغويًا (مأتم) أصح من (حسينية) بس إحنا تأثرنا لدرجة أن هناك دعاوى و دعوات بأن لا تقولون (ماتم) وإنما سمّوه (حسينية). شوفوا إلى أي درجة نحن نتأثر بالآخر وما قاعدين نؤثر مع إن إحنا عندنا أصول ثقافية وكنا نفرض واقع على الآخرين.